( 24% ) 
estoit que vous vous deschargassiez de vos gens d'armes 
et restraindissiez vostre estat, par quoy vous puissiez re- 
mectre sus vos pays, payer vos debles et demeurer en 
paix. Toutes fois combien que ceste conclusion vous pleust 
bien dès le commencement, par la simulation d’aucuns 
qui plus désiroient leur bien particulier et qui par les 
guerres se vouloient faire grands , ainsy qu'ils ont faict, 
vous changeastes propos, mistes gens d'armes en Bour- 
gongne et en Luxembourg, vous sauez le profit qui 
vous en aduient, car au regard de Bourgogne, le roy a 
voulu auoir les places qu’auiez gaignées et falloit que 
payassiez les gens d'armes, et par la prinse de Luxem- 
bourg, le Duché de Bar où vos gens d'armes viuoient fut 
mis à pauureté et destruict, et aprés beaucoupet inesti- 
mables dommages que vos pauvres subiects auoient 
supportés, recourustes devers vos estats, pour avoir ung 
ayde pour payer les gens d'armes, ce qu'ils firent libéra- 
lement. L 
Et quant vous aurez bien pensé à ce, vous trouuerez 
que pour entretenir ceste gensd'armerie que ne vous 
a esté d'aucun profit, vous aurez levé de très grandes 
sommes de deniers de vos pays, sans ce que pour y 
fournir vous a fallu engager plusieurs de vos places, 
terres, et Seigneuries, comme sont maintenant Au- 
benton, Rumygny, Watefale, Vyenne, et aultres. 
Et combien Monsieur que depuis très souvent avezété 
sollicité par vos bons et loyaulx subiects et serviteurs de 
vous restreindre et prendre Estat supportable à vous 
